Petrus Gabrovski
Petrus Dimitrov Gabrovski (Bulgarice Петър Димитров Габровски, natus die 9 Iulii 1898 in Abrito provincia, supplicio affectus die 1 Februarii 1945 Serdicae) rerum politicarum peritus Bulgaricus erat.

Iuventus et munus 
Gabrovski post scholam finitam annis 1917 - 1918 in Bello Orbis Terrarum I militavit. Deinde in Universitate Serdicensi iurisprudentiae studebat et ab anno 1923 Serdicae causidicus operam dedit.

Cursus honorum 
Anno 1936 Factionem Nazistam nomine Ратник condidit. Die 23 Octobris 1939 a Georgio Kjoseivanov praeside ministrorum administer commeatus cursus publici telegraphiae nominatus est. Die 16 Februarii 1940 administer rerum internarum factus est. Hoc magistratu fungens multos Iudaicos Nazistis tradidit. A die 9 ad usque 14 Septembris 1943 pro tempore praeses ministrorum Bulgariae erat.

Supplicium 
Post diem 9 Septembris 1944, postquam Communistae in Bulgaria rerum potiti sunt, in carcerem iactus, a "iudicio populo" propter crimina allata damnatus atque cum multis aliis magistratibus pristinis die 1 Februarii 1945 supplicio affectus est.

Participes primi belli mundani
Alumni Universitatis Serdicensis
Causidici
Primi ministri Bulgariae
Necati